title: Provedbena uredba Komisije (EU) 2017/2236 оd 5. prosinca 2017. o izmjeni Uredbe (EZ) br. 3199/93 o uzajamnom priznavanju postupaka potpunog denaturiranja alkohola radi oslobođenja od trošarine

text:
               6.12.2017

               HR

               Službeni list Europske unije

               L 320/6

         PROVEDBENA UREDBA KOMISIJE (EU) 2017/2236
   оd 5. prosinca 2017.
   o izmjeni Uredbe (EZ) br. 3199/93 o uzajamnom priznavanju postupaka potpunog denaturiranja alkohola radi oslobođenja od trošarine
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu Vijeća 92/83/EEZ od 19. listopada 1992. o usklađivanju struktura trošarina na alkohol i alkoholna pića (1), a posebno njezin članak 27. stavak 4.,
   budući da:

               (1)

               Člankom 27. stavkom 1. točkom (a) Direktive 92/83/EEZ od država članica zahtijeva se oslobađanje potpuno denaturiranog alkohola od trošarina, u skladu sa zahtjevima pojedine države članice te pod uvjetom da su ti zahtjevi priopćeni i prihvaćeni u skladu s uvjetima utvrđenima u stavcima 3. i 4. tog članka.

               (2)

               Denaturanti koji se u svakoj državi članici upotrebljavaju za potpuno denaturiranje alkohola u skladu s člankom 27. stavkom 1. točkom (a) Direktive 92/83/EEZ opisani su u Prilogu Uredbi Komisije (EZ) br. 3199/93 (2).

               (3)

               Rumunjska je 8. lipnja 2017. Komisiji priopćila denaturant koji od 1. rujna 2017. namjerava primjenjivati za potpuno denaturiranje alkohola za potrebe članka 27. stavka 1. točke (a) te Direktive.

               (4)

               Komisija je to priopćenje prenijela ostalim državama članicama 14. lipnja 2017.

               (5)

               Bugarska je 5. srpnja 2017. Komisiji priopćila denaturant koji od 1. kolovoza 2017. namjerava primjenjivati za potpuno denaturiranje alkohola za potrebe članka 27. stavka 1. točke (a) te Direktive.

               (6)

               Komisija je to priopćenje prenijela ostalim državama članicama 7. srpnja 2017.

               (7)

               Komisija nije zaprimila nikakve prigovore.

               (8)

               Iz razloga pravne sigurnosti, ova bi Uredba trebala stupiti na snagu po hitnom postupku.

               (9)

               Uredbu (EZ) br. 3199/93 trebalo bi stoga na odgovarajući način izmijeniti.

               (10)

               Mjere predviđene u ovoj Uredbi u skladu su s mišljenjem Odbora za trošarine,

         DONIJELA JE OVU UREDBU:
   Članak 1.
   Prilog Uredbi (EZ) br. 3199/93 zamjenjuje se tekstom u Prilogu ovoj Uredbi.
   Članak 2.
   Ova Uredba stupa na snagu sljedećeg dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 5. prosinca 2017.

            Za Komisiju

            Predsjednik

         Jean-Claude JUNCKER

      (1)  SL L 316, 31.10.1992., str. 21.

      (2)  Uredba Komisije (EZ) br. 3199/93 od 22. studenoga 1993. o uzajamnom priznavanju postupaka potpunog denaturiranja alkohola radi oslobođenja od trošarine (SL L 288, 23.11.1993., str. 12.).

      PRILOG
      „
            PRILOG
            Popis proizvoda s pripadajućim CAS brojevima (Chemical Abstracts Service – Služba za podatke o kemijskim tvarima) odobrenih za potpuno denaturiranje alkohola.

                        Aceton

                        CAS br.: 67-64-1

                        Denatonijev benzoat

                        CAS br.: 3734-33-6

                        Etanol

                        CAS br.: 64-17-5

                        Etil-tert-butil-eter

                        CAS br.: 637-92-3

                        Fluorescein

                        CAS br.: 2321-07-5

                        Benzin (uključujući bezolovni benzin)

                        CAS br.: 86290-81-5

                        Izopropilni alkohol

                        CAS br.: 67-63-0

                        Kerozin

                        CAS br.: 8008-20-6

                        Petrolej

                        CAS br.: 64742-47-8 i 64742-48-9

                        Metanol

                        CAS br.: 67-56-1

                        Metil-etil-keton (2-butanon)

                        CAS br.: 78-93-3

                        Metil-izobutil-keton

                        CAS br.: 108-10-1

                        Metilensko modrilo (52015)

                        CAS br.: 61-73-4

                        Naftno otapalo

                        CAS br.: 8030-30-6

                        Ulja od terpentina

                        CAS br.: 8006-64-2

                        Benzin tehničke čistoće

                        CAS br.: 92045-57-3

                  Pojam ‚apsolutni etanol’ u ovom Prilogu ima isto značenje kao pojam ‚apsolutni alkohol’ koji upotrebljava Međunarodna unija za čistu i primijenjenu kemiju.
            U svim državama članicama dopušteno je dodavanje bojila u denaturirani alkohol, što olakšava njegovo prepoznavanje jer dobiva karakterističnu boju.
            I.   Zajednički postupak denaturiranja za potpuno denaturirani alkohol koji se primjenjuje u Belgiji, Bugarskoj, Danskoj, Njemačkoj, Estoniji, Irskoj, Grčkoj, Španjolskoj, Francuskoj, Italiji, Cipru, Latviji, Litvi, Luksemburgu, Mađarskoj, Malti, Nizozemskoj, Austriji, Poljskoj, Portugalu, Rumunjskoj, Sloveniji, Slovačkoj, Finskoj:

            Po hektolitru apsolutnog etanola:

                        —

                        1,0 litara izopropilnog alkohola,

                        —

                        1,0 litara metil-etil-ketona,

                        —

                        1,0 grama denatonijeva benzoata.

                  II.   Povećana koncentracija u zajedničkom postupku denaturiranja za potpuno denaturirani alkohol koji se primjenjuje u sljedećim državama članicama:

               Češka i Ujedinjena Kraljevina

            Po hektolitru apsolutnog etanola:

                        —

                        3,0 litara izopropilnog alkohola,

                        —

                        3,0 litara metil-etil-ketona,

                        —

                        1,0 grama denatonijeva benzoata.

               Hrvatska

            Po hektolitru apsolutnog etanola:
            najmanje:

                        —

                        1,0 litara izopropilnog alkohola,

                        —

                        1,0 litara metil-etil-ketona,

                        —

                        1,0 grama denatonijeva benzoata.

               Švedska

            Po hektolitru apsolutnog etanola:

                        —

                        1,0 litara izopropilnog alkohola,

                        —

                        2,0 litara metil-etil-ketona,

                        —

                        1,0 grama denatonijeva benzoata.

                  III.   Dodatni postupci denaturiranja za potpuno denaturirani alkohol koji se primjenjuju u određenim državama članicama:

            Po hektolitru apsolutnog etanola bilo koja od sljedećih formulacija:

               Češka

                        1.

                        0,4 litre naftnog otapala,
                        0,2 litre kerozina,
                        0,1 litra benzina tehničke čistoće.

                        2.

                        3,0 litara etil-tert-butil-etera,
                        1,0 litara izopropilnog alkohola,
                        1,0 litara bezolovnog benzina,
                        10 miligrama fluoresceina.

               Grčka

            Samo se alkohol niske kvalitete (ostaci destilacije), jakosti od najmanje 93 % i ne više od 96 % volumnog udjela, može denaturirati.
            Po hektolitru hidriranog alkohola volumnog udjela od 93 % dodaju se sljedeće tvari:

                        —

                        2,0 litara metanola,

                        —

                        1,0 litara ulja od terpentina,

                        —

                        0,50 litara petroleja,

                        —

                        0,40 grama metilenskog modrila.

                  Na temperaturi od 20 °C postići će se volumni udio od 93 % u konačnom produktu u njegovu neizmijenjenom stanju.

               Finska – odobreno do 31.12.2018.

            Po hektolitru apsolutnog etanola bilo koja od sljedećih formulacija:

                        1.

                        2,0 litara metil-etil-ketona,
                        3,0 litara metil-izobutil-ketona.

                        2.

                        2,0 litara acetona,
                        3,0 litara metil-izobutil-ketona.

                  ”


title: Provedbena uredba Komisije (EU) 2017/2241 оd 6. prosinca 2017. o produženju prijelaznih razdoblja povezanih s kapitalnim zahtjevima za izloženosti prema središnjim drugim ugovornim stranama iz uredaba (EU) br. 575/2013 i (EU) br. 648/2012 Europskog parlamenta i Vijeća (Tekst značajan za EGP. )

text:
               7.12.2017

               HR

               Službeni list Europske unije

               L 322/27

         PROVEDBENA UREDBA KOMISIJE (EU) 2017/2241
   оd 6. prosinca 2017.
   o produženju prijelaznih razdoblja povezanih s kapitalnim zahtjevima za izloženosti prema središnjim drugim ugovornim stranama iz uredaba (EU) br. 575/2013 i (EU) br. 648/2012 Europskog parlamenta i Vijeća
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 575/2013 Europskog parlamenta i Vijeća od 26. lipnja 2013. o bonitetnim zahtjevima za kreditne institucije i investicijska društva i o izmjeni Uredbe (EU) br. 648/2012 (1), a posebno njezin članak 497. stavak 3.,
   budući da:

               (1)

               Kako bi se izbjeglo narušavanje međunarodnih financijskih tržišta i spriječilo kažnjavanje institucija povisivanjem kapitalnih zahtjeva tijekom postupaka priznavanja postojećih središnjih drugih ugovornih strana iz trećih zemalja, člankom 497. stavkom 2. Uredbe (EU) br. 575/2013 utvrđeno je prijelazno razdoblje tijekom kojeg institucije s poslovnim nastanom u Uniji središnje druge ugovorne strane iz trećih zemalja s kojima obavljaju poravnanje transakcija mogu smatrati kvalificiranim središnjim drugim ugovornim stranama.

               (2)

               Uredbom (EU) br. 575/2013 izmijenjena je Uredba (EU) br. 648/2012 Europskog parlamenta i Vijeća (2) u pogledu određenih ulaznih podataka za izračun kapitalnih zahtjeva institucija za izloženosti prema središnjim drugim ugovornim stranama iz trećih zemalja. U skladu s time, člankom 89. stavkom 5.a Uredbe (EU) br. 648/2012 od određenih se središnjih drugih ugovornih strana iz trećih zemalja zahtijeva da u ograničenom razdoblju izvješćuju o ukupnom iznosu inicijalne marže koju su primile od svojih članova sustava poravnanja. To prijelazno razdoblje odgovara razdoblju utvrđenom člankom 497. stavkom 2. Uredbe (EU) br. 575/2013.

               (3)

               Utvrđeno je da će oba prijelazna razdoblja isteći 15. lipnja 2014.

               (4)

               Člankom 497. stavkom 3. Uredbe (EU) br. 575/2013 Komisija se ovlašćuje za donošenje provedbenog akta kojim bi se u iznimnim situacijama prijelazno razdoblje za kapitalne zahtjeve produžilo za šest mjeseci. To bi produženje trebalo primjenjivati i u odnosu na rokove utvrđene člankom 89. stavkom 5.a Uredbe (EU) br. 648/2012. Ta su prijelazna razdoblja zadnji put produžena Provedbenom uredbom Komisije (EU) 2017/954 (3), do 15. prosinca 2017.

               (5)

               Od središnjih drugih ugovornih strana s poslovnim nastanom u trećim zemljama koje su dosad podnijele zahtjev za priznavanje u skladu s člankom 25. Uredbe (EU) br. 648/2012, Europsko nadzorno tijelo za vrijednosne papire i tržišta kapitala priznalo je njih 29. Od toga je jedna središnja druga ugovorna strana iz Novog Zelanda priznata na temelju Provedbene odluke Komisije (EU) 2016/2774 (4). Nadalje, tri dodatne središnje druge ugovorne strane iz Indije bilo je moguće priznati na temelju Provedbene odluke Komisije (EU) 2016/2269 (5). Preostale središnje druge ugovorne strane iz trećih zemalja i dalje čekaju priznavanje i postupak njihovapriznavanja neće biti dovršen do 15. prosinca 2017. Ako se prijelazno razdoblje ne produži, institucije s poslovnim nastanom u Uniji (ili njihova društva kćeri s poslovnim nastanom izvan Unije) koje su izložene prema preostalim drugim ugovornim stranama iz trećih zemalja trebale bi znatno povećati svoj regulatorni kapital za te izloženosti, što bi moglo rezultirati povlačenjem tih institucija kao izravnih sudionika u tim središnjim drugim ugovornim stranama ili, barem privremeno, prestankom pružanja usluge poravnanja klijentima tih institucija i tako uzrokovati ozbiljno narušavanje tržišta na kojima spomenute središnje druge ugovorne strane posluju.

               (6)

               Stoga bi potreba da se izbjegne narušavanje tržišta izvan Unije, koja je bila razlog prethodnih produženja prijelaznog razdoblja utvrđenog člankom 497. stavkom 2. Uredbe (EU) br. 575/2013, postojala i nakon isteka produženja prijelaznog razdoblja utvrđenog Provedbenom uredbom (EU) 2017/954. Dodatnim produženjem prijelaznog razdoblja trebalo bi se institucijama s poslovnim nastanom u Uniji (ili njihovim društvima kćerima s poslovnim nastanom izvan Unije) omogućiti izbjegavanje znatnog povećanja kapitalnih zahtjeva zbog nezavršenog postupka priznavanja za središnje druge ugovorne strane koje na održiv i pristupačan način pružaju posebne vrste usluge poravnanja koje su institucijama s poslovnim nastanom u Uniji (ili njihovim društvima kćerima s poslovnim nastanom izvan Unije) potrebne. Stoga je primjereno prijelazna razdoblja produžiti za dodatnih šest mjeseci.

               (7)

               Mjere predviđene ovom Uredbom u skladu su s mišljenjem Europskog odbora za bankarstvo,

         DONIJELA JE OVU UREDBU:
   Članak 1.
   Razdoblja od 15 mjeseci iz članka 497. stavka 2. Uredbe (EU) br. 575/2013 odnosno iz članka 89. stavka 5.a drugog podstavka Uredbe (EU) br. 648/2012, kako su zadnji put produžena Provedbenom uredbom (EU) 2017/954, produžuju se za dodatnih šest mjeseci do 15. lipnja 2018.
   Članak 2.
   Ova Uredba stupa na snagu trećeg dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 6. prosinca 2017.

            Za Komisiju

            Predsjednik

         Jean-Claude JUNCKER

      (1)  SL L 176, 27.6.2013., str. 1.

      (2)  Uredba (EU) br. 648/2012 Europskog parlamenta i Vijeća od 4. srpnja 2012. o OTC izvedenicama, središnjoj drugoj ugovornoj strani i trgovinskom repozitoriju (SL L 201, 27.7.2012., str. 1.).

      (3)  Provedbena uredba Komisije (EU) 2017/954 оd 6. lipnja 2017. o produženju prijelaznih razdoblja povezanih s kapitalnim zahtjevima za izloženosti prema središnjim drugim ugovornim stranama iz Uredbe (EU) br. 575/2013 i Uredbe (EU) br. 648/2012 Europskog parlamenta i Vijeća (SL L 144, 7.6.2017., str. 14.).

      (4)  Provedbena odluka Komisije (EU) 2016/2274 оd 15. prosinca 2016. o istovrijednosti regulatornog okvira za središnje druge ugovorne strane na Novom Zelandu u skladu s Uredbom (EU) br. 648/2012 Europskog parlamenta i Vijeća (SL L 342, 16.12.2016., str. 54.).

      (5)  Provedbena odluka Komisije (EU) 2016/2269 оd 15. prosinca 2016. o istovrijednosti regulatornog okvira za središnje druge ugovorne strane u Indiji u skladu s Uredbom (EU) br. 648/2012 Europskog parlamenta i Vijeća (SL L 342, 16.12.2016., str. 38.).


title: Provedbena uredba Komisije (EU) 2017/2248 оd 30. studenoga 2017. o razvrstavanju određene robe u kombiniranu nomenklaturu

text:
                  8.12.2017

                  HR

                  Službeni list Europske unije

                  L 324/14

            PROVEDBENA UREDBA KOMISIJE (EU) 2017/2248
      оd 30. studenoga 2017.
      o razvrstavanju određene robe u kombiniranu nomenklaturu
      EUROPSKA KOMISIJA,
      uzimajući u obzir Ugovor o funkcioniranju Europske unije,
      uzimajući u obzir Uredbu (EU) br. 952/2013 Europskog parlamenta i Vijeća od 9. listopada 2013. o Carinskom zakoniku Unije (1), a posebno njezin članak 57. stavak 4. i članak 58. stavak 2.,
      budući da:

                  (1)

                  Radi osiguravanja jedinstvene primjene kombinirane nomenklature koja je priložena Uredbi Vijeća (EEZ) br. 2658/87 (2) potrebno je donijeti mjere za razvrstavanje robe iz Priloga ovoj Uredbi.

                  (2)

                  Uredbom (EEZ) br. 2658/87 utvrđena su opća pravila za tumačenje kombinirane nomenklature. Ta se pravila primjenjuju i na svaku drugu nomenklaturu koja se u cijelosti ili djelomično temelji na njoj ili kojom se uvodi daljnja podjela te koja je utvrđena posebnim odredbama Unije radi primjene tarifnih i drugih mjera povezanih s trgovinom robom.

                  (3)

                  U skladu s navedenim općim pravilima robu opisanu u stupcu (1) tablice u Prilogu ovoj Uredbi trebalo bi na temelju obrazloženja navedenog u stupcu (3) razvrstati u odgovarajuću oznaku KN iz stupca (2).

                  (4)

                  Primjereno je odrediti da u skladu s člankom 34. stavkom 9. Uredbe (EU) br. 952/2013 osoba kojoj su dane obvezujuće tarifne informacije za robu na koju se odnosi ova Uredba, a koje nisu u skladu s ovom Uredbom, može nastaviti navoditi te informacije tijekom određenog razdoblja. Trebalo bi odrediti da to razdoblje traje tri mjeseca.

                  (5)

                  Mjere predviđene u ovoj Uredbi u skladu su s mišljenjem Odbora za carinski zakonik,

            DONIJELA JE OVU UREDBU:
      Članak 1.
      Roba iz stupca (1) tablice u Prilogu razvrstava se u kombiniranu nomenklaturu u oznaku KN iz stupca (2) te tablice.
      Članak 2.
      U skladu s člankom 34. stavkom 9. Uredbe (EU) br. 952/2013 obvezujuće tarifne informacije koje nisu u skladu s ovom Uredbom mogu se nastaviti navoditi tijekom razdoblja od tri mjeseca od datuma stupanja na snagu ove Uredbe.
      Članak 3.
      Ova Uredba stupa na snagu dvadesetog dana od dana objave u Službenom listu Europske unije.

         Ova je Uredba u cijelosti obvezujuća i izravno se primjenjuje u svim državama članicama.
         Sastavljeno u Bruxellesu 30. studenoga 2017.

               Za Komisiju,

               u ime predsjednika,

            Stephen QUEST

               Glavni direktor

               Glavna uprava za oporezivanje i carinsku uniju

         (1)  SL L 269, 10.10.2013., str. 1.

         (2)  Uredba Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (SL L 256, 7.9.1987., str. 1.).

         PRILOG

                     Opis robe

                     Razvrstavanje
                     (oznaka KN)

                     Obrazloženje

                     (1)

                     (2)

                     (3)

                     Proizvod (takozvani završetak za pričvršćivanje užadi – guy grip dead end) proizveden od šest žica, svaka debljine od 3,25 mm.
                     Žice su napravljene od galvaniziranog hladnovučenog ugljičnog čelika. Žice se protežu usporedno jedna uz drugu i prevučene su cinkom. Labavo su uvijene cijelom dužinom te su savijene u obliku slova „U”.
                     Nakon podnošenja proizvod se upotrebljava za učvršćivanje drvenih telefonskih stupova, tj. žice se čvrsto uviju zajedno kako bi postale žica u strukovima.
                     (vidjeti slike) (*1)

                     7326 20 00

                     Razvrstavanje se utvrđuje u skladu s općim pravilima 1 i 6 za tumačenje kombinirane nomenklature i nazivima oznaka KN 7326  i 7326 20 00 .
                     Razvrstavanje u tarifni broj 7312  kao žica u strukovima, užad, kabeli, pletene trake, uključujući s omčama i slično isključeno je jer proizvod nije čvrsto usukan (vidjeti i Objašnjenja harmoniziranog sustava za tarifni broj 7312 , prvi stavak te Napomene s objašnjenjem kombinirane nomenklature za podbrojeve od 7312 10 61  do 7312 10 69 ). On postaje čvrsto usukan tek nakon postavljanja na telefonski stup.
                     Proizvod se stoga razvrstava u oznaku KN 7326 20 00  kao ostali proizvodi od željezne ili čelične žice.

            (*1)  Slike služe isključivo u informativne svrhe.


title: Provedbena uredba Komisije (EU) 2017/2243 оd 30. studenoga 2017. o stavljanju izvan snage Provedbene uredbe (EU) br. 1212/2014 o razvrstavanju određene robe u kombiniranu nomenklaturu

text:
               8.12.2017

               HR

               Službeni list Europske unije

               L 324/1

         PROVEDBENA UREDBA KOMISIJE (EU) 2017/2243
   оd 30. studenoga 2017.
   o stavljanju izvan snage Provedbene uredbe (EU) br. 1212/2014 o razvrstavanju određene robe u kombiniranu nomenklaturu
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 952/2013 Europskog parlamenta i Vijeća od 9. listopada 2013. o Carinskom zakoniku Unije (1), a posebno njezin članak 57. stavak 4. i članak 58. stavak 2.,
   budući da:

               (1)

               Provedbenom uredbom (EU) br. 1212/2014 (2) Komisija je u oznaku KN 8108 90 90 razvrstala čvrsti cilindrični proizvod s navojima od slitine titana koji je namijenjen za uporabu u traumatološkoj kirurgiji.

               (2)

               U presudi u predmetu C-51/16 (3), Sud Europske unije presudio je da se tarifni broj 9021 kombinirane nomenklature (KN) naveden u Prilogu I. Uredbi Komisije (EEZ) br. 2658/87 (4), kako je izmijenjena Provedbenom uredbom Komisije (EU) br. 1101/2014 (5), mora tumačiti na način da su medicinski vijci za implantaciju poput onih o kojima je riječ u glavnom postupku obuhvaćeni tim tarifnim brojem jer ti proizvodi imaju svojstva koja ih razlikuju od uobičajenih proizvoda, posebno uzimajući u obzir njihovu završnu obradu, visok stupanj preciznosti izrade, postupak njihove proizvodnje i specifičnost njihove namjene. Činjenica da se medicinski vijci za implantaciju kao što su oni u glavnom postupku mogu umetnuti u tijelo jedino upotrebom posebnih kirurških instrumenata, a ne uporabom običnih alata, jedna je od karakteristika koju treba uzeti u obzir pri razlikovanju tih medicinskih vijaka za implantaciju od običnih proizvoda.

               (3)

               Proizvod obuhvaćen Provedbenom uredbom (EU) br. 1212/2014 odgovara normi ISO/TC 150 za medicinske vijke za implantaciju, namijenjen je za uporabu u traumatološkoj kirurgiji za fiksiranje prijeloma, podnosi se u steriliziranom pakiranju, označen je brojem i stoga sljediv tijekom proizvodnje i distribucije te se ugrađuje u tijelo uporabom posebnih alata.

               (4)

               Razvrstavanje proizvoda obuhvaćenog Provedbenom uredbom (EU) br. 1212/2014 u oznaku KN 8108 90 90 stoga nije u skladu sa zaključcima Suda Europske unije u predmetu C-51/16.

               (5)

               Provedbenu uredbu (EU) br. 1212/2014 stoga bi trebalo staviti izvan snage.

               (6)

               Mjere predviđene ovom Uredbom u skladu su s mišljenjem Odbora za carinski zakonik,

         DONIJELA JE OVU UREDBU:
   Članak 1.
   Provedbena uredba (EU) br. 1212/2014 stavlja se izvan snage.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 30. studenoga 2017.

            Za Komisiju,

            u ime predsjednika,

         Stephen QUEST

            Glavni direktor

            Glavna uprava za oporezivanje i carinsku uniju

      (1)  SL L 269, 10.10.2013., str. 1.

      (2)  Provedbena uredba Komisije (EU) br. 1212/2014 od 11. studenog 2014. o razvrstavanju određene robe u kombiniranu nomenklaturu (SL L 329, 14.11.2014., str. 3.).

      (3)  Presuda Suda Europske unije od 26. travnja 2017., Stryker EMEA Supply Chain Services, C-51/16, ECLI:EU:C:2017:298.

      (4)  Uredba Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (SL L 256, 7.9.1987., str. 1.).

      (5)  Uredba Komisije (EU) br. 1101/2014 od 16. listopada 2014. o izmjeni Priloga I. Uredbi Vijeća (EEZ) br. 2658/87 o tarifnoj i statističkoj nomenklaturi i o Zajedničkoj carinskoj tarifi (SL L 312, 31.10.2014., str. 1.).


title: Provedbena uredba Komisije (EU) 2017/2244 оd 30. studenoga 2017. o razvrstavanju određene robe u kombiniranu nomenklaturu

text:
                  8.12.2017

                  HR

                  Službeni list Europske unije

                  L 324/3

            PROVEDBENA UREDBA KOMISIJE (EU) 2017/2244
      оd 30. studenoga 2017.
      o razvrstavanju određene robe u kombiniranu nomenklaturu
      EUROPSKA KOMISIJA,
      uzimajući u obzir Ugovor o funkcioniranju Europske unije,
      uzimajući u obzir Uredbu (EU) br. 952/2013 Europskog parlamenta i Vijeća od 9. listopada 2013. o Carinskom zakoniku Unije (1), a posebno njezin članak 57. stavak 4. i članak 58. stavak 2.,
      budući da:

                  (1)

                  Radi osiguravanja jedinstvene primjene kombinirane nomenklature koja je priložena Uredbi Vijeća (EEZ) br. 2658/87 (2) potrebno je donijeti mjere za razvrstavanje robe iz Priloga ovoj Uredbi.

                  (2)

                  Uredbom (EEZ) br. 2658/87 utvrđena su opća pravila za tumačenje kombinirane nomenklature. Ta se pravila primjenjuju i na svaku drugu nomenklaturu koja se u cijelosti ili djelomično temelji na njoj ili kojom se uvodi daljnja podjela te koja je utvrđena posebnim odredbama Unije radi primjene tarifnih i drugih mjera povezanih s trgovinom robom.

                  (3)

                  U skladu s navedenim općim pravilima robu opisanu u stupcu (1) tablice u Prilogu ovoj Uredbi trebalo bi na temelju obrazloženja navedenog u stupcu (3) razvrstati u odgovarajuću oznaku KN iz stupca (2).

                  (4)

                  Primjereno je odrediti da u skladu s člankom 34. stavkom 9. Uredbe (EU) br. 952/2013 osoba kojoj su dane obvezujuće tarifne informacije za robu na koju se odnosi ova Uredba, a koje nisu u skladu s ovom Uredbom, može nastaviti navoditi te informacije tijekom određenog razdoblja. Trebalo bi odrediti da to razdoblje traje tri mjeseca.

                  (5)

                  Mjere predviđene u ovoj Uredbi u skladu su s mišljenjem Odbora za carinski zakonik,

            DONIJELA JE OVU UREDBU:
      Članak 1.
      Roba iz stupca (1) tablice u Prilogu razvrstava se u kombiniranu nomenklaturu u oznaku KN iz stupca (2) te tablice.
      Članak 2.
      U skladu s člankom 34. stavkom 9. Uredbe (EU) br. 952/2013 obvezujuće tarifne informacije koje nisu u skladu s ovom Uredbom mogu se nastaviti navoditi tijekom razdoblja od tri mjeseca od datuma stupanja na snagu ove Uredbe.
      Članak 3.
      Ova Uredba stupa na snagu dvadesetog dana od dana objave u Službenom listu Europske unije.

         Ova je Uredba u cijelosti obvezujuća i izravno se primjenjuje u svim državama članicama.
         Sastavljeno u Bruxellesu 30. studenoga 2017.

               Za Komisiju,

               u ime predsjednika,

            Stephen QUEST

               Glavni direktor

               Glavna uprava za oporezivanje i carinsku uniju

         (1)  SL L 269, 10.10.2013., str. 1.

         (2)  Uredba Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (SL L 256, 7.9.1987., str. 1.).

         PRILOG

                     Opis robe

                     Razvrstavanje
                     (oznaka KN)

                     Obrazloženje

                     (1)

                     (2)

                     (3)

                     Proizvod koji se sastoji od dviju vodoravnih i dviju okomitih profiliranih letvica od ekstrudiranog aluminija koje zajedno čine okvir oblikovan tako da se može pričvrstiti na zid s pomoću vijaka.
                     Proizvod je oblikovan tako da služi za pričvršćivanje panela sa zidnim pločicama.
                     Oblikovanje vodoravnih profiliranih letvica omogućuje da panel u njih ukliže, čime se olakšava uklanjanje i zamjena panela kada je to potrebno.
                     (Vidjeti sliku) (*1).

                     7616 99 90

                     Razvrstavanje se utvrđuje u skladu s općim pravilima 1 i 6 za tumačenje kombinirane nomenklature i nazivima oznaka KN 7616 , 7616 99  i 7616 99 90 .
                     Razvrstavanje u tarifni broj 8302  kao „okov, pribor i slični proizvodi prikladni za pokućstvo, vrata, stubišta, prozore, rolete, karoserije, sedlarske proizvode, kovčege, sanduke, kutije ili slično” isključeno je. Profilirane letvice su oblikovane za pričvršćivanje panela sa zidnim pločicama na zid te se paneli sa zidnim pločicama po svojoj prirodi razlikuju od proizvoda koji se trebaju pričvrstiti upotrebom proizvoda iz tarifnog broja 8302  (vidjeti i Objašnjenja Harmoniziranog sustava uz tarifni broj 8302 , drugi stavak, (D) i (E)).
                     Proizvod se stoga razvrstava pod oznaku KN 7616 99 90  kao „ostali proizvodi od aluminija”.

            (*1)  Slika je samo informativne naravi.


title: Provedbena uredba Komisije (EU) 2017/2245 оd 30. studenoga 2017. o razvrstavanju određene robe u kombiniranu nomenklaturu

text:
                  8.12.2017

                  HR

                  Službeni list Europske unije

                  L 324/6

            PROVEDBENA UREDBA KOMISIJE (EU) 2017/2245
      оd 30. studenoga 2017.
      o razvrstavanju određene robe u kombiniranu nomenklaturu
      EUROPSKA KOMISIJA,
      uzimajući u obzir Ugovor o funkcioniranju Europske unije,
      uzimajući u obzir Uredbu (EU) br. 952/2013 Europskog parlamenta i Vijeća od 9. listopada 2013. o Carinskom zakoniku Unije (1), a posebno njezin članak 57. stavak 4. i članak 58. stavak 2.,
      budući da:

                  (1)

                  Radi osiguravanja jedinstvene primjene kombinirane nomenklature koja je priložena Uredbi Vijeća (EEZ) br. 2658/87 (2) potrebno je donijeti mjere za razvrstavanje robe iz Priloga ovoj Uredbi.

                  (2)

                  Uredbom (EEZ) br. 2658/87 utvrđena su opća pravila o tumačenju kombinirane nomenklature. Ta se pravila primjenjuju i na svaku drugu nomenklaturu koja se u cijelosti ili djelomično temelji na njoj ili kojom se uvodi daljnja podjela te koja je utvrđena posebnim odredbama Unije radi primjene tarifnih i drugih mjera povezanih s trgovinom robom.

                  (3)

                  U skladu s navedenim općim pravilima robu opisanu u stupcu (1) tablice u Prilogu ovoj Uredbi trebalo bi na temelju obrazloženja navedenog u stupcu (3) razvrstati u odgovarajuću oznaku KN iz stupca (2).

                  (4)

                  Primjereno je odrediti da u skladu s člankom 34. stavkom 9. Uredbe (EU) br. 952/2013 osoba kojoj su dane obvezujuće tarifne informacije za robu na koju se odnosi ova Uredba, a koje nisu u skladu s ovom Uredbom, može nastaviti navoditi te informacije tijekom određenog razdoblja. Trebalo bi odrediti da to razdoblje traje tri mjeseca.

                  (5)

                  Mjere predviđene u ovoj Uredbi u skladu su s mišljenjem Odbora za carinski zakonik,

            DONIJELA JE OVU UREDBU:
      Članak 1.
      Roba iz stupca (1) tablice u Prilogu razvrstava se u kombiniranu nomenklaturu u oznaku KN iz stupca (2) te tablice.
      Članak 2.
      U skladu s člankom 34. stavkom 9. Uredbe (EU) br. 952/2013 obvezujuće tarifne informacije koje nisu u skladu s ovom Uredbom mogu se nastaviti navoditi tijekom razdoblja od tri mjeseca od datuma stupanja na snagu ove Uredbe.
      Članak 3.
      Ova Uredba stupa na snagu dvadesetog dana od dana objave u Službenom listu Europske unije.

         Ova je Uredba u cijelosti obvezujuća i izravno se primjenjuje u svim državama članicama.
         Sastavljeno u Bruxellesu 30. studenoga 2017.

               Za Komisiju,

               u ime predsjednika,

            Stephen QUEST

               Glavni direktor

               Glavna uprava za oporezivanje i carinsku uniju

         (1)  SL L 269, 10.10.2013., str. 1.

         (2)  Uredba Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (SL L 256, 7.9.1987., str. 1.).

         PRILOG

                     Opis robe

                     Razvrstavanje
                     (oznaka KN)

                     Obrazloženje

                     (1)

                     (2)

                     (3)

                     Proizvod (tzv. daska za kadu) od plastične mase s protukliznom površinom, dimenzija otprilike 35 × 69 cm.
                     Proizvod ima otvore za otjecanje vode, ručku i ugrađenu posudu za sapun. S donje je strane opremljen četirima podesivim nosačima za prilagođavanje širini kade.
                     Daska za kadu može pomoći korisniku pri ulasku u kadu i izlasku iz kade, a može se upotrebljavati i kao sjedište ili kao polica za proizvode za kupanje.
                     (vidjeti sliku) (*1)

                     3924 90 00

                     Razvrstavanje se utvrđuje u skladu s općim pravilima 1 i 6 za tumačenje kombinirane nomenklature i nazivima oznaka KN 3924  i 3924 90 00 .
                     Proizvod nije komad pokućstva jer nije konstruiran za držanje na podu ili tlu, kao ni za vješanje, pričvršćivanje na zid ili postavljanje jedan na drugog. Stoga je, u skladu s napomenom 2 uz poglavlje 94, razvrstavanje kao komad pokućstva u tarifne brojeve 9401 , 9402  ili 9403  isključeno.
                     Proizvod se stoga razvrstava u oznaku KN 3924 90 00  kao ostali kućanski proizvodi te higijenski ili toaletni proizvodi, od plastičnih masa.

            (*1)  Slika je samo informativne naravi.


title: Provedbena uredba Komisije (EU) 2017/2246 оd 30. studenoga 2017. o razvrstavanju određene robe u kombiniranu nomenklaturu

text:
               8.12.2017

               HR

               Službeni list Europske unije

               L 324/8

         PROVEDBENA UREDBA KOMISIJE (EU) 2017/2246
   оd 30. studenoga 2017.
   o razvrstavanju određene robe u kombiniranu nomenklaturu
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 952/2013 Europskog parlamenta i Vijeća od 9. listopada 2013. o Carinskom zakoniku Unije (1), a posebno njezin članak 57. stavak 4. i članak 58. stavak 2.,
   budući da:

               (1)

               Radi osiguravanja jedinstvene primjene kombinirane nomenklature koja je priložena Uredbi Vijeća (EEZ) br. 2658/87 (2) potrebno je donijeti mjere za razvrstavanje robe iz Priloga ovoj Uredbi.

               (2)

               Uredbom (EEZ) br. 2658/87 utvrđena su opća pravila o tumačenju kombinirane nomenklature. Ta se pravila primjenjuju i na svaku drugu nomenklaturu koja se u cijelosti ili djelomično temelji na njoj ili kojom se uvodi daljnja podjela te koja je utvrđena posebnim odredbama Unije radi primjene tarifnih i drugih mjera povezanih s trgovinom robom.

               (3)

               U skladu s navedenim općim pravilima robu opisanu u stupcu (1) tablice u Prilogu ovoj Uredbi trebalo bi na temelju obrazloženja navedenog u stupcu (3) razvrstati u odgovarajuću oznaku KN iz stupca (2).

               (4)

               Primjereno je odrediti da u skladu s člankom 34. stavkom 9. Uredbe (EU) br. 952/2013 osoba kojoj su dane obvezujuće tarifne informacije za robu na koju se odnosi ova Uredba, a koje nisu u skladu s ovom Uredbom, može nastaviti navoditi te informacije tijekom određenog razdoblja. Trebalo bi odrediti da to razdoblje traje tri mjeseca.

               (5)

               Mjere predviđene u ovoj Uredbi u skladu su s mišljenjem Odbora za carinski zakonik,

         DONIJELA JE OVU UREDBU:
   Članak 1.
   Roba iz stupca (1) tablice u Prilogu razvrstava se u kombiniranu nomenklaturu u oznaku KN iz stupca (2) te tablice.
   Članak 2.
   U skladu s člankom 34. stavkom 9. Uredbe (EU) br. 952/2013 obvezujuće tarifne informacije koje nisu u skladu s ovom Uredbom mogu se nastaviti navoditi tijekom razdoblja od tri mjeseca od datuma stupanja na snagu ove Uredbe.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 30. studenoga 2017.

            Za Komisiju,

            u ime predsjednika,

         Stephen QUEST

            Glavni direktor

            Glavna uprava za oporezivanje i carinsku uniju

      (1)  SL L 269, 10.10.2013., str. 1.

      (2)  Uredba Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (SL L 256, 7.9.1987., str. 1.).

      PRILOG

                  Opis robe

                  Razvrstavanje
                  (oznaka KN)

                  Obrazloženje

                  (1)

                  (2)

                  (3)

                  Neosvijetljene aluminijske ploče (takozvane pozitivne termalne ploče osjetljive na zračenje laserskih dioda), pravokutnog oblika s jednom stranicom duljom od 255 mm i s jedne strane premazane emulzijom (koja uglavnom sadržava smolu topljivu u lužinama, jedno ili više infracrvenih bojila (svjetlosno-toplinski konverter) i supresor topljivosti (bojilo)) osjetljivom na zračenje infracrvenih laserskih dioda valne duljine 830 nm.
                  Osmišljene su za upotrebu s CTP („computer to plate” tehnologija) opremom za tiskanje srednjih i velikih naklada. Kako bi se produljio vijek uporabe gotovog proizvoda, ploče se podvrgavaju postupku „pečenja” kojim se slika otvrdnjuje nakon razvijanja.

                  3701 30 00

                  Razvrstavanje se utvrđuje u skladu s općim pravilima 1 i 6 za tumačenje kombinirane nomenklature, napomenom 2 uz poglavlje 37 i nazivima oznaka KN 3701  i 3701 30 00 .
                  Proizvod ima objektivna obilježja neosvijetljene fotografske ploče prevučene materijalom osjetljivim na svjetlost.
                  U napomeni 2 uz poglavlje 37 navedeno je da se pojam „fotografski” odnosi na postupak kojim se dobivaju vidljive slike, izravno ili neizravno, djelovanjem svjetla ili drugog oblika zračenja na površinu osjetljivu na svjetlost.
                  Fotografske ploče iz poglavlja 37 ploče su s jednim ili više slojeva bilo koje emulzije koja je osjetljiva na svjetlost ili druge oblike zračenja s dovoljno energije za izazivanje reakcije na materijalima osjetljivim na zračenje fotona (ili svjetlosti), to jest zračenja čija valna duljina nije veća od otprilike 1 300  nm u elektromagnetskom spektru (uključujući gama zračenje, ultraljubičasto zračenje i zračenje blisko infracrvenom zračenju), kao i čestična (ili nuklearna) zračenja, bilo za monokromatsku ili polikromatsku reprodukciju (vidjeti i objašnjenje Harmoniziranog sustava uz poglavlje 37). Valna duljina zračenja na koje je osjetljiv osjetljivi sloj tih ploča (830 nm) obuhvaćena je rasponom prihvatljivih valnih duljina za tarifni broj 3701 .
                  Stoga je isključeno razvrstavanje u oznaku KN 8442 50 00  kao tiskarske ploče jer su ploče osjetljive na svjetlost iz tarifnog broja 3701  isključene iz tarifnog broja 8442  (vidjeti i objašnjenje Harmoniziranog sustava uz tarifni broj 8442 , stavak (B) i mišljenje o razvrstavanju HSC 3701.30/1  iz 2015.).
                  Ploče se stoga razvrstavaju u oznaku KN 3701 30 00  kao ostale fotografske ploče i filmovi, s bilo kojom stranicom duljom od 255 mm.


title: Provedbena uredba Komisije (EU) 2017/2247 оd 30. studenoga 2017. o razvrstavanju određene robe u kombiniranu nomenklaturu

text:
                  8.12.2017

                  HR

                  Službeni list Europske unije

                  L 324/11

            PROVEDBENA UREDBA KOMISIJE (EU) 2017/2247
      оd 30. studenoga 2017.
      o razvrstavanju određene robe u kombiniranu nomenklaturu
      EUROPSKA KOMISIJA,
      uzimajući u obzir Ugovor o funkcioniranju Europske unije,
      uzimajući u obzir Uredbu (EU) br. 952/2013 Europskog parlamenta i Vijeća od 9. listopada 2013. o Carinskom zakoniku Unije (1), a posebno njezin članak 57. stavak 4. i članak 58. stavak 2.,
      budući da:

                  (1)

                  Radi osiguravanja jedinstvene primjene kombinirane nomenklature koja je priložena Uredbi Vijeća (EEZ) br. 2658/87 (2) potrebno je donijeti mjere za razvrstavanje robe iz Priloga ovoj Uredbi.

                  (2)

                  Uredbom (EEZ) br. 2658/87 utvrđena su opća pravila za tumačenje kombinirane nomenklature. Ta se pravila primjenjuju i na svaku drugu nomenklaturu koja se u cijelosti ili djelomično temelji na njoj ili kojom se uvodi daljnja podjela te koja je utvrđena posebnim odredbama Unije radi primjene tarifnih i drugih mjera povezanih s trgovinom robom.

                  (3)

                  U skladu s navedenim općim pravilima robu opisanu u stupcu (1) tablice u Prilogu ovoj Uredbi trebalo bi na temelju obrazloženja navedenog u stupcu (3) razvrstati u odgovarajuću oznaku KN iz stupca (2).

                  (4)

                  Primjereno je odrediti da u skladu s člankom 34. stavkom 9. Uredbe (EU) br. 952/2013 osoba kojoj su dane obvezujuće tarifne informacije za robu na koju se odnosi ova Uredba, a koje nisu u skladu s ovom Uredbom, može nastaviti navoditi te informacije tijekom određenog razdoblja. Trebalo bi odrediti da to razdoblje traje tri mjeseca.

                  (5)

                  Mjere predviđene ovom Uredbom u skladu su s mišljenjem Odbora za carinski zakonik,

            DONIJELA JE OVU UREDBU:
      Članak 1.
      Roba iz stupca (1) tablice u Prilogu razvrstava se u kombiniranu nomenklaturu u oznaku KN iz stupca (2) te tablice.
      Članak 2.
      U skladu s člankom 34. stavkom 9. Uredbe (EU) br. 952/2013 obvezujuće tarifne informacije koje nisu u skladu s ovom Uredbom mogu se nastaviti navoditi tijekom razdoblja od tri mjeseca od datuma stupanja na snagu ove Uredbe.
      Članak 3.
      Ova Uredba stupa na snagu dvadesetog dana od dana objave u Službenom listu Europske unije.

         Ova je Uredba u cijelosti obvezujuća i izravno se primjenjuje u svim državama članicama.
         Sastavljeno u Bruxellesu 30. studenoga 2017.

               Za Komisiju

               u ime predsjednika,

            Stephen QUEST

               Glavni direktor

               Glavna uprava za oporezivanje i carinsku uniju

         (1)  SL L 269, 10.10.2013., str. 1.

         (2)  Uredba Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (SL L 256, 7.9.1987., str. 1.).

         PRILOG

                     Opis robe

                     Razvrstavanje
                     (oznaka KN)

                     Obrazloženje

                     (1)

                     (2)

                     (3)

                     Proizvod (takozvana „grijaća prostirka”) dimenzija približno 190 × 80 × 4 cm i mase približno 11,5 kg. Podstavljen je i sadržava grijaći element (mreža omotana tankim slojem tkanine). Donji dio prostirke (ispod grijaćeg elementa) sastoji se od sloja pjene debljine 1 cm. U gornju vanjsku stranu prostirke ugrađen je sloj plosnatoga glatkoga umjetnog kamenja koje sadržava turmalin. Površina proizvoda tvrda je i neravna.
                     Proizvod je opremljen upravljačem povezanim kabelom i priključkom za napajanje. Na upravljaču se nalazi zaslon na kojem je prikazana podešena temperatura, razni pokazatelji, gumb za podešavanje željene temperature te gumb za uključivanje/isključivanje.
                     Osmišljen je za tretman grijanjem raznih dijelova ljudskog tijela. Na njega se može leći ili sjesti. Može se odabrati temperatura u rasponu od 30 do 70 °C. Umjetno kamenje (nakon zagrijavanja) emitira duge infracrvene zrake.
                     Vidjeti slike (*1).

                     8516 79 70

                     Razvrstavanje se utvrđuje u skladu s općim pravilima 1 i 6 za tumačenje kombinirane nomenklature i nazivima oznaka KN 8516 , 8516 79  i 8516 79 70 .
                     Razvrstavanje u tarifni broj 9019  kao aparat za masažu isključeno je jer proizvod ne radi služeći se trenjem, vibracijom ili bilo kakvim mehaničkim kretanjem; nije osmišljen za masažu tijela. Kamenje je plosnato i glatko sa specifičnim svojstvima akumuliranja topline i njezina emitiranja bez ikakvog trenja (vidjeti i Objašnjenja Harmoniziranog sustava uz tarifni broj 9019 , (II)).
                     Razvrstavanje u tarifni broj 9404  kao oprema za krevete i slični proizvodi – madrac ili jastuk za krevet, također je isključeno jer proizvod nije namijenjen za opremanje kreveta. Tvrd je i ima neravnu površinu. Stoga se napomena 1(a) uz poglavlje 85 ne primjenjuje.
                     Proizvod funkcionira kao aparat za termoterapiju prikladan za kućnu upotrebu.
                     Stoga se razvrstava u oznaku KN 8516 79 70  kao ostali elektrotoplinski uređaji.

            (*1)  Slike su samo informativne naravi.


title: Provedbena uredba Komisije (EU) 2017/2260 оd 5. prosinca 2017. o izmjeni Uredbe Vijeća (EU) 2016/44 o mjerama ograničavanja s obzirom na stanje u Libiji

text:
               8.12.2017

               HR

               Službeni list Europske unije

               L 324/39

         PROVEDBENA UREDBA KOMISIJE (EU) 2017/2260
   оd 5. prosinca 2017.
   o izmjeni Uredbe Vijeća (EU) 2016/44 o mjerama ograničavanja s obzirom na stanje u Libiji
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Odluku Vijeća (ZVSP) 2015/1333 od 31. srpnja 2015. o mjerama ograničavanja s obzirom na stanje u Libiji i stavljanju izvan snage Odluke 2011/137/ZVSP (1),
   uzimajući u obzir Uredbu Vijeća (EU) 2016/44 od 18. siječnja 2016. o mjerama ograničavanja s obzirom na stanje u Libiji i o stavljanju izvan snage Uredbe (EU) br. 204/2011 (2), a posebno njezin članak 20. točku (b),
   budući da:

               (1)

               U Prilogu V. Uredbi (EU) 2016/44 navedena su plovila koja je Odbor za sankcije Ujedinjenih naroda uvrstio na popis u skladu sa stavkom 11. Rezolucije Vijeća sigurnosti UN-a 2146 (2014). Na temelju te uredbe ta plovila podliježu brojnim zabranama, uključujući zabranu utovara, prijevoza ili istovara sirove nafte iz Libije te pristupa lukama na području Unije.

               (2)

               Odbor Vijeća sigurnosti Ujedinjenih naroda 27. studenoga 2017. izmijenio je identifikacijske podatke plovila CAPRICORN koje podliježe mjerama ograničavanja. Prilog V. Uredbi (EU) 2016/44 trebalo bi stoga na odgovarajući način izmijeniti.

               (3)

               Kako bi se osigurala djelotvornost mjera predviđenih ovom Uredbom, ova bi Uredba trebala odmah stupiti na snagu,

         DONIJELA JE OVU UREDBU:
   Članak 1.
   Prilog V. Uredbi (EU) 2016/44 mijenja se kako je utvrđeno u Prilogu ovoj Uredbi.
   Članak 2.
   Ova Uredba stupa na snagu na dan objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 5. prosinca 2017.

            Za Komisiju,

            u ime predsjednika,

            Voditeljica Službe za instrumente vanjske politike

      (1)  SL L 206, 1.8.2015., str. 34.

      (2)  SL L 12, 19.1.2016., str. 1.

      PRILOG
      Prilog V. Uredbi (EU) 2016/44 mijenja se kako slijedi:
      unos:

         „1.   Naziv: CAPRICORN
         Dodan na popis u skladu sa stavkom 10. točkama (a) i (b) Rezolucije 2146 (2014), kako je produljena njegova primjena i kako je izmijenjen stavkom 2. Rezolucije 2362 (2017) (zabrana utovara, prijevoza i ispuštanja; zabrana ulaska u luke). U skladu sa stavkom 11. Rezolucije 2146 Odbor je ovo uvrštavanje obnovio 20. listopada 2017. i ono je valjano do 18. siječnja 2018., osim ako ga ranije poništi Odbor na temelju stavka 12. Rezolucije 2146. Država zastave: Tanzanija.

            Dodatne informacije

         Uvršten na popis 21. srpnja 2017. IMO: 8900878. Plovilo se 21. rujna 2017. nalazilo u međunarodnim vodama uz obale Ujedinjenih Arapskih Emirata.”

      zamjenjuje se sljedećim:

         „1.   Naziv: CAPRICORN
         Dodan na popis u skladu sa stavkom 10. točkama (a) i (b) Rezolucije 2146 (2014), kako je produljena njegova primjena i kako je izmijenjen stavkom 2. Rezolucije 2362 (2017) (zabrana utovara, prijevoza i ispuštanja; zabrana ulaska u luke). U skladu sa stavkom 11. Rezolucije 2146 Odbor je ovo uvrštavanje obnovio 20. listopada 2017. i ono je valjano do 18. siječnja 2018., osim ako ga ranije poništi Odbor na temelju stavka 12. Rezolucije 2146. Država zastave: nepoznato.

            Dodatne informacije

         Uvršten na popis 21. srpnja 2017. IMO: 8900878. Plovilo se 21. rujna 2017. nalazilo u međunarodnim vodama uz obale Ujedinjenih Arapskih Emirata.”


title: Provedbena uredba Komisije (EU) 2017/2276 оd 8. prosinca 2017. o odobravanju nove uporabe pripravka Bacillus subtilis (ATCC PTA-6737) kao dodatka hrani za krmače (nositelj odobrenja Kemin Europa N.V.) (Tekst značajan za EGP. )

text:
                  9.12.2017

                  HR

                  Službeni list Europske unije

                  L 326/50

            PROVEDBENA UREDBA KOMISIJE (EU) 2017/2276
      оd 8. prosinca 2017.
      o odobravanju nove uporabe pripravka Bacillus subtilis (ATCC PTA-6737) kao dodatka hrani za krmače (nositelj odobrenja Kemin Europa N.V.)
      (Tekst značajan za EGP)
      EUROPSKA KOMISIJA,
      uzimajući u obzir Ugovor o funkcioniranju Europske unije,
      uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje (1), a posebno njezin članak 9. stavak 2.,
      budući da:

                  (1)

                  Uredbom (EZ) br. 1831/2003 predviđa se odobravanje dodataka hrani za životinje te osnove i postupci za izdavanje tog odobrenja.

                  (2)

                  U skladu s člankom 7. Uredbe (EZ) br. 1831/2003 podnesen je zahtjev za odobrenje nove uporabe pripravka Bacillus subtilis (ATCC PTA-6737). Uz navedeni zahtjev priloženi su podaci i dokumenti propisani člankom 7. stavkom 3. Uredbe (EZ) br. 1831/2003.

                  (3)

                  Taj se zahtjev odnosi na odobrenje nove uporabe pripravka Bacillus subtilis (ATCC PTA-6737) kao dodatka hrani za krmače radi dobrobiti prasadi te njegovo svrstavanje u kategoriju dodataka „zootehnički dodaci”.

                  (4)

                  Pripravak Bacillus subtilis (ATCC PTA-6737), koji pripada kategoriji dodataka „zootehnički dodaci”, odobren je na deset godina kao dodatak hrani za piliće za tov Uredbom Komisije (EU) br. 107/2010 (2), za piliće uzgajane za nesenje, patke za tov, prepelice, fazane, jarebice, biserke, golubove, guske za tov i nojeve Provedbenom uredbom Komisije (EU) br. 885/2011 (3), za odbijenu prasad i odbijene Suidae osim Sus scrofa domesticus Provedbenom uredbom Komisije (EU) br. 306/2013 (4), za purane za tov i purane koji se uzgajaju za rasplod Provedbenom uredbom Komisije (EU) br. 787/2013 (5) te za kokoši nesilice i manje zastupljene vrste peradi za nesenje Provedbenom uredbom Komisije (EU) 2015/1020 (6).

                  (5)

                  Europska agencija za sigurnost hrane (dalje u tekstu: „Agencija”) u svojem je mišljenju od 16. svibnja 2017. (7) zaključila da pripravak Bacillus subtilis (ATCC PTA-6737) u predloženim uvjetima uporabe nema štetan učinak na zdravlje životinja, zdravlje ljudi i na okoliš. Također je zaključila da taj dodatak može poboljšati prirast prasadi od rođenja do odbijanja ako se dodaje hrani za krmače od 3 tjedna prije prasenja do odbijanja prasadi. Agencija smatra da ne postoji potreba za posebnim zahtjevima za praćenje nakon stavljanja na tržište. Isto tako, potvrdila je izvješće o metodi analize dodatka hrani za životinje koje je dostavio referentni laboratorij osnovan Uredbom (EZ) br. 1831/2003.

                  (6)

                  Procjenom pripravka Bacillus subtilis (ATCC PTA-6737) pokazuje se da su ispunjeni uvjeti za odobrenje predviđeni u članku 5. Uredbe (EZ) br. 1831/2003. U skladu s tim trebalo bi odobriti uporabu tog pripravka kako je navedeno u Prilogu ovoj Uredbi.

                  (7)

                  Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,

            DONIJELA JE OVU UREDBU:
      Članak 1.
      Pripravak naveden u Prilogu, koji pripada kategoriji dodataka „zootehnički dodaci” i funkcionalnoj skupini „stabilizatori crijevne flore”, odobrava se kao dodatak hrani za životinje podložno uvjetima utvrđenima u Prilogu.
      Članak 2.
      Ova Uredba stupa na snagu dvadesetog dana od dana objave u Službenom listu Europske unije.

         Ova je Uredba u cijelosti obvezujuća i izravno se primjenjuje u svim državama članicama.
         Sastavljeno u Bruxellesu 8. prosinca 2017.

               Za Komisiju

               Predsjednik

            Jean-Claude JUNCKER

         (1)  SL L 268, 18.10.2003., str. 29.

         (2)  Uredba Komisije (EU) br. 107/2010 od 8. veljače 2010. o odobrenju Bacillus subtilis ATCC PTA-6737 kao dodatka hrani za piliće za tov (nositelj odobrenja Kemin Europa N.V.) (SL L 36, 9.2.2010., str. 1.).

         (3)  Provedbena uredba Komisije (EU) br. 885/2011 od 5. rujna 2011. o odobrenju za Bacillus subtilis (ATCC PTA-6737) kao dodatka hrani za životinje za piliće uzgajane za nesenje, patke za tov, prepelice, fazane, jarebice, biserke, golubove, guske za tov i nojeve (nositelj odobrenja Kemin Europa N.V.) (SL L 229, 6.9.2011., str. 3.).

         (4)  Provedbena uredba Komisije (EU) br. 306/2013 od 2. travnja 2013. o odobrenju pripravka Bacillus subtilis (ATCC PTA-6737) za odbijenu prasad i odbijene Suidae osim Sus scrofa domesticus (nositelj odobrenja Kemin Europa N.V.) (SL L 91, 3.4.2013., str. 5.).

         (5)  Provedbena uredba Komisije (EU) br. 787/2013 оd 16. kolovoza 2013. o odobrenju pripravka Bacillus subtilis (ATCC PTA-6737) kao dodatka hrani za životinje za purane za tov i purane koji se uzgajaju za rasplod (nositelj odobrenja Kemin Europa N.V.) (SL L 220, 17.8.2013., str. 15.).

         (6)  Provedbena uredba Komisije (EU) 2015/1020 оd 29. lipnja 2015. o odobrenju pripravka Bacillus subtilis (ATCC PTA-6737) kao dodatka hrani za kokoši nesilice i manje zastupljene vrste peradi za nesenje (nositelj odobrenja Kemin Europa N.V.) (SL L 163, 30.6.2015., str. 22.).

         (7)  EFSA Journal 2017.; 17(5):4855.

         PRILOG

                     Identifikacijski broj dodatka

                     Naziv nositelja odobrenja

                     Dodatak

                     Sastav, kemijska formula, opis, analitička metoda

                     Vrsta ili kategorija životinje

                     Najviša dob

                     Najmanja dopuštena količina

                     Najveća dopuštena količina

                     Ostale odredbe

                     Datum isteka odobrenja

                     CFU/kg potpune krmne smjese s udjelom vlage od 12 %

                        Kategorija zootehničkih dodataka. Funkcionalna skupina: stabilizatori crijevne flore

                     4b1823

                     Kemin Europa N.V.

                        Bacillus subtilis ATCC PTA-6737

                        Sastav dodatka:

                     Pripravak Bacillus subtilis (ATCC PTA-6737) koji sadržava najmanje 1 × 1010 CFU/g dodatka
                     Kruto stanje

                        Karakteristike aktivne tvari:

                     Žive spore Bacillus subtilis (ATCC PTA-6737)

                        Analitička metoda
                         (1)

                     Određivanje brojnosti: metoda razmazivanja uporabom tripton soja agara uz prethodnu toplinsku obradu uzoraka hrane za životinje.
                     Identifikacija: gel-elektroforeza u pulsirajućem polju (PFGE).

                     Krmače

                     —

                     1 × 108

                     —

                                 1.

                                 U uputama za uporabu dodatka i premiksa potrebno je navesti uvjete skladištenja i stabilnost pri toplinskoj obradi.

                                 2.

                                 Za uporabu kod krmača od tri tjedna prije prasenja do kraja razdoblja laktacije.

                                 3.

                                 Za korisnike dodatka i premiksa subjekti koji posluju s hranom za životinje dužni su utvrditi operativne postupke i organizacijske mjere za uklanjanje mogućih opasnosti koje proizlaze iz njihove uporabe. Ako se opasnosti s pomoću tih postupaka i mjera ne mogu otkloniti ili svesti na najmanju moguću mjeru, pri uporabi dodatka hrani za životinje i premiksa potrebno je nositi odgovarajuću osobnu zaštitnu opremu, uključujući zaštitu za dišne organe.

                     29.12.2027.

            (1)  Podaci o analitičkim metodama dostupni su na sljedećoj adresi referentnog laboratorija: https://ec.europa.eu/jrc/en/eurl/feed-additives/evaluation-reports


title: Provedbena uredba Komisije (EU) 2017/2273 оd 8. prosinca 2017. o izmjeni Uredbe (EZ) br. 889/2008 o detaljnim pravilima za provedbu Uredbe Vijeća (EZ) br. 834/2007 o ekološkoj proizvodnji i označivanju ekoloških proizvoda s obzirom na ekološku proizvodnju, označivanje i kontrolu (Tekst značajan za EGP. )

text:
               9.12.2017

               HR

               Službeni list Europske unije

               L 326/42

         PROVEDBENA UREDBA KOMISIJE (EU) 2017/2273
   оd 8. prosinca 2017.
   o izmjeni Uredbe (EZ) br. 889/2008 o detaljnim pravilima za provedbu Uredbe Vijeća (EZ) br. 834/2007 o ekološkoj proizvodnji i označivanju ekoloških proizvoda s obzirom na ekološku proizvodnju, označivanje i kontrolu
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 834/2007 od 28. lipnja 2007. o ekološkoj proizvodnji i označivanju ekoloških proizvoda i stavljanju izvan snage Uredbe (EEZ) br. 2092/91 (1), a posebno njezin članak 22. stavak 1.,
   budući da:

               (1)

               Na temelju članka 42. Uredbe Komisije (EZ) br. 889/2008 (2), kako je izmijenjena Provedbenom uredbom Komisije (EU) br. 836/2014 (3), pod određenim uvjetima i ako ekološki uzgojene mlade kokoši nisu raspoložive, do 31. prosinca 2017. iznimno se dopušta dovođenje neekološki uzgojenih mladih kokoši za dobivanje jaja, starosti od najviše 18 tjedana, u jedinicu za ekološki uzgojene životinje.

               (2)

               Na tržištu Unije ne proizvodi se dovoljno ekološki uzgojenih mladih kokoši za dobivanje jaja niti je njihova kvaliteta dostatna za ispunjivanje potreba poljoprivrednika koji se bave uzgojem nesilica. Kako bi se omogućilo više vremena za razvoj proizvodnje ekološki uzgojenih mladih kokoši za dobivanje jaja, razdoblje primjene pravila proizvodnje u iznimnim slučajevima za upotrebu neekološki uzgojenih mladih kokoši za dobivanje jaja, starosti od najviše 18 tjedana, trebalo bi produljiti do 31. prosinca 2018.

               (3)

               Člankom 43. Uredbe (EZ) br. 889/2008, kako je izmijenjena Provedbenom uredbom (EU) br. 836/2014, za kalendarske godine 2015., 2016. i 2017. iznimno se dopušta upotreba najviše 5 % neekološkog proteinskog krmiva za svinje i perad.

               (4)

               Na tržištu Unije nije dostupna opskrba proteinom iz ekološkog uzgoja dovoljne kvalitete i u dovoljnoj količini potrebnoj za ispunjivanje prehrambenih potreba svinja i peradi uzgojenih na ekološkim poljoprivrednim gospodarstvima. Proizvodnja proteinskih usjeva iz ekološkog uzgoja i dalje zaostaje za potražnjom. Stoga je primjereno produljiti razdoblje iznimne mogućnosti upotrebe ograničenog udjela neekološkog proteinskog krmiva do 31. prosinca 2018.

               (5)

               Uredbu (EZ) br. 889/2008 trebalo bi stoga na odgovarajući način izmijeniti.

               (6)

               Mjere predviđene ovom Uredbom u skladu su s mišljenjem Odbora za ekološku proizvodnju,

         DONIJELA JE OVU UREDBU:
   Članak 1.
   Uredba (EZ) br. 889/2008 mijenja se kako slijedi:

               1.

               U članku 42. točki (b) datum „31. prosinca 2017.” zamjenjuje se datumom „31. prosinca 2018.”.

               2.

               U članku 43. drugi podstavak zamjenjuje se sljedećim:
               „Najveći postotak neekološkog proteinskog krmiva odobrenog za razdoblje od 12 mjeseci za te vrste iznosi 5 % za kalendarsku godinu 2018.”.

         Članak 2.
   Ova Uredba stupa na snagu dvadesetog dana od dana objave u Službenom listu Europske unije.

   Primjenjuje se od 1. siječnja 2018.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 8. prosinca 2017.

            Za Komisiju

            Predsjednik

         Jean-Claude JUNCKER

      (1)  SL L 189, 20.7.2007., str. 1.

      (2)  Uredba Komisije (EZ) br. 889/2008 od 5. rujna 2008. o detaljnim pravilima za provedbu Uredbe Vijeća (EZ) br. 834/2007 o ekološkoj proizvodnji i označivanju ekoloških proizvoda s obzirom na ekološku proizvodnju, označivanje i kontrolu (SL L 250, 18.9.2008., str. 1.).

      (3)  Provedbena uredba Komisije (EU) br. 836/2014 od 31. srpnja 2014. o izmjeni Uredbe (EZ) br. 889/2008 o detaljnim pravilima za provedbu Uredbe Vijeća (EZ) br. 834/2007 o ekološkoj proizvodnji i označivanju ekoloških proizvoda s obzirom na ekološku proizvodnju, označivanje i kontrolu (SL L 230, 1.8.2014., str. 10.).


title: Provedbena uredba Komisije (EU) 2017/2272 оd 8. prosinca 2017. o upisu naziva u registar zajamčeno tradicionalnih specijaliteta („Kabanosy staropolskie” (ZTS))

text:
               9.12.2017

               HR

               Službeni list Europske unije

               L 326/40

         PROVEDBENA UREDBA KOMISIJE (EU) 2017/2272
   оd 8. prosinca 2017.
   o upisu naziva u registar zajamčeno tradicionalnih specijaliteta („Kabanosy staropolskie” (ZTS))
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1151/2012 Europskog parlamenta i Vijeća od 21. studenoga 2012. o sustavima kvalitete za poljoprivredne i prehrambene proizvode (1), a posebno njezin članak 26. i članak 52. stavak 3. točku (a),
   budući da:

               (1)

               U skladu s člankom 26. Uredbe (EU) br. 1151/2012, Poljska je prijavila naziv „Kabanosy staropolskie” kako bi se upisao u registar zajamčeno tradicionalnih specijaliteta iz članka 22. Uredbe (EU) br. 1151/2012. „Kabanosy staropolskie” dugačke su i tanke suhe kobasice.

               (2)

               Naziv „Kabanosy” prethodno je registriran (2) kao zajamčeno tradicionalni specijalitet bez rezervacije naziva u skladu s člankom 13. stavkom 1. Uredbe Vijeća (EZ) br. 509/2006 (3).

               (3)

               Nakon nacionalnog postupka prigovora iz članka 26. stavka 1. drugog podstavka Uredbe (EU) br. 1151/2012 naziv „Kabanosy” dopunjen je izrazom „staropolskie”. Tim dopunjujućim izrazom označavaju se tradicionalna svojstva naziva u skladu s člankom 26. stavkom 1. trećim podstavkom Uredbe (EU) br. 1151/2012.

               (4)

               Komisija je zaprimila zahtjev za upis naziva „Kabanosy staropolskie” te ga potom objavila u Službenom listu Europske unije
                   (4).

               (5)

               Komisija je 26. kolovoza 2016. zaprimila obrazloženu izjavu o prigovoru. Komisija je 9. rujna 2016. proslijedila tu izjavu o prigovoru.

               (6)

               Rumunjska je tvrdila da bi se registracijom naziva „Kabanosy staropolskie” ugrozilo postojanje djelomično homonimnog naziva „Cabanos”, što je rumunjski naziv za rumunjsku varijantu proizvoda „Kabanosy”. Naime, „Cabanos” je naziv rumunjskih mesnih pripravaka čije su sirovine i tehnologija proizvodnje vrlo slične onima proizvoda „Kabanosy staropolskie”, koji je Poljska predložila kao zajamčeno tradicionalni specijalitet (ZTS).

               (7)

               S obzirom na to da je taj prigovor smatrala prihvatljivim, Komisija je dopisom od 7. studenoga 2016. pozvala Poljsku i Rumunjsku da provedu odgovarajuća savjetovanja tijekom razdoblja od tri mjeseca kako bi postigle međusobni dogovor u skladu sa svojim unutarnjim postupcima.

               (8)

               Među strankama je postignut dogovor. Poljska je dopisom od 2. veljače 2017. Komisiju obavijestila o rezultatima dogovora.

               (9)

               Poljska i Rumunjska složile su se da bi se zaštitom trebao obuhvatiti samo cijeli naziv „Kabanosy staropolskie”. Stoga se takvom zaštitom ne bi trebala ometati uporaba naziva „Kabanosy” kao takvog ni uporaba njegovih varijanti kao što je „Cabanos”.

               (10)

               Komisija napominje da se dogovorom potvrdilo da bi se naziv„Kabanosy staropolskie” trebao registrirati kao ZTS i nastoji osigurati pravednu uporabu povezanih prava.

               (11)

               Stoga je potrebno upisati naziv „Kabanosy staropolskie” u registar zajamčeno tradicionalnih specijaliteta,

         DONIJELA JE OVU UREDBU:
   Članak 1.
   Naziv „Kabanosy staropolskie” (ZTS) upisuje se u registar.
   Specifikacija proizvoda ZTS „Kabanosy” smatra se specifikacijom iz članka 19. Uredbe (EU) br. 1151/2012 za ZTS „Kabanosy staropolskie” uz rezervaciju naziva.
   „Kabanosy staropolskie” (ZTS) označava proizvod iz razreda 1.2. Mesni proizvodi (kuhani, soljeni, dimljeni itd.) iz Priloga XI. Provedbenoj uredbi Komisije (EU) br. 668/2014 (5).
   Članak 2.
   Naziv „Kabanosy staropolskie” (ZTS) zaštićen je kao cjelina. Naziv „Kabanosy” može se i dalje upotrebljavati u cijeloj Europskoj uniji, uključujući u jezičnim inačicama i njihovu prijevodu, pod uvjetom da se poštuju načela i pravila pravnog poretka Europske unije.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 8. prosinca 2017.

            Za Komisiju

            Predsjednik

         Jean-Claude JUNCKER

      (1)  SL L 343, 14.12.2012., str. 1.

      (2)  Provedbena uredba Komisije (EU) br. 1044/2011 od 19. listopada 2011. o upisu naziva u Registar zajamčeno tradicionalnih specijaliteta (Kabanosy (ZTS)) (SL L 275, 20.10.2011., str. 16.).

      (3)  Uredba Vijeća (EZ) br. 509/2006 od 20. ožujka 2006. o poljoprivrednim i prehrambenim proizvodima kao garantirano tradicionalnim specijalitetima (SL L 93, 31.3.2006., str. 1.). Uredba stavljena izvan snage i zamijenjena Uredbom (EU) br. 1151/2012.

      (4)  SL C 188, 27.5.2016., str. 6.

      (5)  Provedbena uredba Komisije (EU) br. 668/2014 od 13. lipnja 2014. o utvrđivanju pravila za primjenu Uredbe (EU) br. 1151/2012 Europskog parlamenta i Vijeća o sustavima kvalitete za poljoprivredne i prehrambene proizvode (SL L 179, 19.6.2014., str. 36.).


title: Provedbena uredba Komisije (EU) 2017/2274 оd 8. prosinca 2017. o odobravanju nove uporabe pripravka 6-fitaze (EC 3.1.3.26) proizvedenog od Komagataella pastoris (DSM 23036) kao dodatka hrani za životinje za ribu (nositelj odobrenja Huvepharma EOOD) (Tekst značajan za EGP. )

text:
                  9.12.2017

                  HR

                  Službeni list Europske unije

                  L 326/44

            PROVEDBENA UREDBA KOMISIJE (EU) 2017/2274
      оd 8. prosinca 2017.
      o odobravanju nove uporabe pripravka 6-fitaze (EC 3.1.3.26) proizvedenog od Komagataella pastoris (DSM 23036) kao dodatka hrani za životinje za ribu (nositelj odobrenja Huvepharma EOOD)
      (Tekst značajan za EGP)
      EUROPSKA KOMISIJA,
      uzimajući u obzir Ugovor o funkcioniranju Europske unije,
      uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje (1), a posebno njezin članak 9. stavak 2.,
      budući da:

                  (1)

                  Uredbom (EZ) br. 1831/2003 predviđeno je odobravanje dodataka hrani za životinje te osnove i postupci za izdavanje odobrenja.

                  (2)

                  U skladu s člankom 7. Uredbe (EZ) br. 1831/2003 podnesen je zahtjev za odobrenje pripravka 6-fitaze (EC 3.1.3.26) proizvedene od Komagataella pastoris (DSM 23036) kao dodatka hrani za životinje za ribu. Uz navedeni zahtjev priloženi su podaci i dokumenti propisani člankom 7. stavkom 3. Uredbe (EZ) br. 1831/2003.

                  (3)

                  Zahtjev se odnosi na odobrenje pripravka 6-fitaze (EC 3.1.3.26) proizvedene od Komagataella pastoris (DSM 23036) kao dodatka hrani za životinje za ribu te njegovo razvrstavanje u kategoriju dodataka „zootehnički dodaci”.

                  (4)

                  Uporaba tog pripravka odobrena je na deset godina za tovne piliće i purane za tov, piliće uzgojene za nesenje, purane uzgojene za rasplod, kokoši nesilice, ostale ptičje vrste za tov i nesenje, odbijenu prasad, tovne svinje i krmače Provedbenom uredbom Komisije (EU) br. 98/2012 (2).

                  (5)

                  Europska agencija za sigurnost hrane (dalje u tekstu „Agencija”) u svojem je mišljenju od 21. ožujka 2017. (3) zaključila da 6-fitaza (EC 3.1.3.26) proizvedena od Komagataella pastoris (DSM 23036) u predloženim uvjetima uporabe nema nepovoljan učinak na zdravlje životinja, zdravlje ljudi ni na okoliš. Zaključila je da taj dodatak može biti učinkovit za pastrvu i lososa te da se taj zaključak može primijeniti na sve vrste ribe. Agencija smatra da ne postoji potreba za posebnim zahtjevima za praćenje nakon stavljanja na tržište. Isto tako, potvrdila je izvješće o metodi analize dodatka hrani za životinje koje je dostavio referentni laboratorij osnovan Uredbom (EZ) br. 1831/2003.

                  (6)

                  Procjenom pripravka 6-fitaze (EC 3.1.3.26) proizvedene od Komagataella pastoris (DSM 23036) utvrđeno je da su ispunjeni uvjeti za odobrenje iz članka 5. Uredbe (EZ) br. 1831/2003. U skladu s tim trebalo bi odobriti uporabu tog pripravka kako je navedeno u Prilogu ovoj Uredbi.

                  (7)

                  Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,

            DONIJELA JE OVU UREDBU:
      Članak 1.
      Pripravak naveden u Prilogu, koji pripada kategoriji dodataka hrani za životinje „zootehnički dodaci” i funkcionalnoj skupini „tvari za poticanje probavljivosti”, odobrava se kao dodatak hrani za životinje podložno uvjetima utvrđenima u tom prilogu.
      Članak 2.
      Ova Uredba stupa na snagu dvadesetog dana od dana objave u Službenom listu Europske unije.

         Ova je Uredba u cijelosti obvezujuća i izravno se primjenjuje u svim državama članicama.
         Sastavljeno u Bruxellesu 8. prosinca 2017.

               Za Komisiju

               Predsjednik

            Jean-Claude JUNCKER

         (1)  SL L 268, 18.10.2003., str. 29.

         (2)  Provedbena uredba Komisije (EU) br. 98/2012 od 7. veljače 2012. o odobrenju 6-fitaze (EC 3.1.3.26) proizvedene od Pichia pastoris (DSM 23036) kao dodatka hrani za životinje za tovne piliće i purane za tov, piliće uzgojene za nesenje, purane uzgojene za rasplod, nesilice, ostale ptičje vrste za tov i nesenje, odbijenu prasad, tovne svinje i krmače (nositelj odobrenja Huvepharma AD) (SL L 35, 8.2.2012., str. 6.).

         (3)  EFSA Journal 2017.;15(4):4763.

         PRILOG

                     Identifikacijski broj dodatka

                     Naziv nositelja odobrenja

                     Dodatak

                     Sastav, kemijska formula, opis, analitička metoda

                     Vrsta ili kategorija životinje

                     Najviša dob

                     Najmanja dopuštena količina

                     Najveća dopuštena količina

                     Ostale odredbe

                     Datum isteka odobrenja

                     Jedinice aktivnosti/kg potpune krmne smjese s udjelom vlage od 12 %

                        Kategorija zootehničkih dodataka. Funkcionalna skupina: tvari za poticanje probavljivosti.

                     4a16

                     Huvepharma EOOD

                     6-fitaza
                     (EC 3.1.3.26)

                        Sastav dodatka hrani za životinje

                     Pripravak 6-fitaze (EC 3.1.3.26) proizvedene od Komagataella pastoris (DSM 23036) s najmanjom aktivnošću od:

                                 4 000  OTU (1)/g u krutom obliku

                                 8 000  OTU/g u tekućem obliku

                        Karakteristike aktivne tvari

                     6-fitaza (EC 3.1.3.26) proizvedena od Komagataella pastoris (DSM 23036)

                        Analitička metoda
                         (2)

                     Za kvantifikaciju 6-fitaze u hrani za životinje:
                     kolorimetrijska metoda koja se temelji na kvantifikaciji anorganskog fosfata oslobođenog enzimom iz natrijeva fitata.

                     Riba

                     —

                     500 OTU

                     —

                                 1.

                                 U uputama za uporabu dodatka hrani za životinje i premiksa potrebno je navesti uvjete skladištenja i stabilnost pri toplinskoj obradi.

                                 2.

                                 Za uporabu u hrani za životinje koja sadržava više od 0,23 % fitinom vezanog fosfora.

                                 3.

                                 Za korisnike dodatka i premiksa subjekti koji posluju s hranom za životinje dužni su utvrditi operativne postupke i organizacijske mjere za uklanjanje mogućih opasnosti koje proizlaze iz njihove uporabe. Ako se tim postupcima i mjerama rizici ne mogu ukloniti ili smanjiti na najmanju moguću mjeru, pri uporabi dodataka i premiksa potrebno je nositi odgovarajuću zaštitnu opremu, uključujući zaštitu za dišne organe i zaštitu za kožu.

                     29.12.2027.

            (1)  1 OTU jest količina enzima kojom se katalizira oslobađanje 1 mikromola anorganskog fosfata u minuti iz 5,1 mM natrijeva fitata u citratnom puferu s pH 5,5 na 37 °C, izmjerena kao plava boja kompleksa fosfornog molibdata pri 820 nm.

            (2)  Podaci o analitičkim metodama dostupni su na sljedećoj adresi referentnog laboratorija: http://ec.europa.eu/jrc/en/eurl/feed-additives/evaluation-reports.


title: Provedbena uredba Komisije (EU) 2017/2275 оd 8. prosinca 2017. o odobravanju nove uporabe pripravka Lactobacillus acidophilus (CECT 4529) kao dodatka hrani za piliće za tov (nositelj odobrenja Centro Sperimentale del Latte) (Tekst značajan za EGP. )

text:
                  9.12.2017

                  HR

                  Službeni list Europske unije

                  L 326/47

            PROVEDBENA UREDBA KOMISIJE (EU) 2017/2275
      оd 8. prosinca 2017.
      o odobravanju nove uporabe pripravka Lactobacillus acidophilus (CECT 4529) kao dodatka hrani za piliće za tov (nositelj odobrenja Centro Sperimentale del Latte)
      (Tekst značajan za EGP)
      EUROPSKA KOMISIJA,
      uzimajući u obzir Ugovor o funkcioniranju Europske unije,
      uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje (1), a posebno njezin članak 9. stavak 2.,
      budući da:

                  (1)

                  Uredbom (EZ) br. 1831/2003 predviđeno je odobravanje dodataka hrani za životinje te osnove i postupci za izdavanje odobrenja.

                  (2)

                  U skladu s člankom 7. Uredbe (EZ) br. 1831/2003 podnesen je zahtjev za odobrenje nove uporabe pripravka Lactobacillus acidophilus (CECT 4529). Uz navedeni zahtjev priloženi su podaci i dokumenti propisani člankom 7. stavkom 3. Uredbe (EZ) br. 1831/2003.

                  (3)

                  Zahtjev se odnosi na odobrenje nove uporabe pripravka Lactobacillus acidophilus (CECT 4529) kao dodatka hrani za životinje za piliće za tov i njegovo svrstavanje u kategoriju dodataka „zootehnički dodaci”.

                  (4)

                  Provedbenom uredbom Komisije (EU) 2015/38 (2) pripravak Lactobacillus acidophilus (CECT 4529), koji pripada kategoriji dodataka „zootehnički dodaci”, odobren je kao dodatak hrani za kokoši nesilice na deset godina.

                  (5)

                  Europska agencija za sigurnost hrane („Agencija”) u svojem je mišljenju od 21. ožujka 2017. (3) zaključila da pripravak Lactobacillus acidophilus (CECT 4529) u predloženim uvjetima uporabe nema negativan učinak na zdravlje životinja, zdravlje ljudi ili na okoliš. Zaključila je i da dodatak može povećati prirast tjelesne mase/završnu masu samo na temelju dvaju od tri procijenjena ispitivanja. Dva su ispitivanja isključena zbog neuobičajeno visoke stope smrtnosti i slabog rasta ptica. Agencija smatra da ne postoji potreba za posebnim zahtjevima za praćenje nakon stavljanja na tržište. Isto tako, potvrdila je izvješće o metodi analize dodatka hrani za životinje koje je dostavio referentni laboratorij osnovan Uredbom (EZ) br. 1831/2003.

                  (6)

                  Međutim, zaključeno je da se ti dokazi mogu smatrati dovoljnom naznakom poboljšanja zootehničkih parametara prirasta tjelesne mase. Stoga se smatra da dostavljeni podaci ispunjavaju uvjete za dokazivanje učinkovitosti dodatka hrani za životinje u prehrani pilića za tov.

                  (7)

                  Procjenom pripravka Lactobacillus acidophilus (CECT 4529) utvrđeno je da su ispunjeni uvjeti za odobrenje predviđeni člankom 5. Uredbe (EZ) br. 1831/2003. U skladu s tim trebalo bi odobriti uporabu tog pripravka kako je navedeno u Prilogu ovoj Uredbi.

                  (8)

                  Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,

            DONIJELA JE OVU UREDBU:
      Članak 1.
      Pripravak naveden u Prilogu, koji pripada kategoriji dodataka hrani za životinje „zootehnički dodaci” i funkcionalnoj skupini „stabilizatori crijevne flore”, odobrava se kao dodatak hrani za životinje podložno uvjetima utvrđenima u tom prilogu.
      Članak 2.
      Ova Uredba stupa na snagu dvadesetog dana od dana objave u Službenom listu Europske unije.

         Ova je Uredba u cijelosti obvezujuća i izravno se primjenjuje u svim državama članicama.
         Sastavljeno u Bruxellesu 8. prosinca 2017.

               Za Komisiju

               Predsjednik

            Jean-Claude JUNCKER

         (1)  SL L 268, 18.10.2003., str. 29.

         (2)  Provedbena uredba Komisije (EU) 2015/38 оd 13. siječnja 2015. o odobrenju pripravka Lactobacillus acidophilus CECT 4529 kao dodatka hrani za kokoši nesilice i o izmjeni Uredbe (EZ) br. 1520/2007 (nositelj odobrenja Centro Sperimentale del Latte) (SL L 8, 14.1.2015., str. 4.).

         (3)  EFSA Journal 2017.; 15(4):4762.

         PRILOG

                     Identifikacijski broj dodatka hrani za životinje

                     Naziv nositelja odobrenja

                     Dodatak hrani za životinje

                     Sastav, kemijska formula, opis, analitička metoda

                     Vrsta ili kategorija životinje

                     Najviša dob

                     Najmanja dopuštena količina

                     Najveća dopuštena količina

                     Ostale odredbe

                     Datum isteka valjanosti odobrenja

                     CFU/kg potpune krmne smjese s udjelom vlage od 12 %

                        Kategorija zootehničkih dodataka hrani za životinje. Funkcionalna skupina: stabilizatori crijevne flore.

                     4b1715

                     Centro Sperimentale del latte

                        Lactobacillus acidophilus CECT 4529

                        Sastav dodatka hrani za životinje:

                     Pripravak Lactobacillus acidophilus CECT 4529 koji sadržava najmanje: 5 × 1010 CFU/g dodatka (u krutom obliku).

                        Karakteristike aktivne tvari:

                     Žive stanice bakterije Lactobacillus acidophilus CECT 4529.

                        Analitička metoda
                         (1)

                     Određivanje brojnosti: metoda razmazivanja uporabom MRS agara (EN 15787).
                     Identifikacija: gel-elektroforeza u pulsirajućem polju (PFGE).

                     Pilići za tov

                     —

                     1 × 109

                     —

                                 1.

                                 U uputama za uporabu dodatka hrani za životinje i premiksa potrebno je navesti uvjete skladištenja i stabilnost pri toplinskoj obradi.

                                 2.

                                 Za korisnike dodatka i premiksa subjekti koji posluju s hranom za životinje dužni su utvrditi operativne postupke i organizacijske mjere za uklanjanje mogućih opasnosti koje proizlaze iz njihove uporabe. Ako se opasnosti s pomoću tih postupaka i mjera ne mogu otkloniti ili smanjiti na najmanju moguću mjeru, pri uporabi dodatka i premiksa potrebno je nositi odgovarajuću osobnu zaštitnu opremu, uključujući zaštitu za oči, kožu i dišne organe.

                     29. prosinca 2027.

            (1)  Podaci o analitičkim metodama dostupni su na sljedećoj adresi referentnog laboratorija Europske unije za dodatke hrani za životinje: https://ec.europa.eu/jrc/en/eurl/feed-additives/evaluation-reports


title: Provedbena uredba Komisije (EU) 2018/527 оd 28. ožujka 2018. o odobrenju izmjene specifikacije koja nije manja za naziv upisan u registar zaštićenih oznaka izvornosti i zaštićenih oznaka zemljopisnog podrijetla („Patata dell'Alto Viterbese” (ZOZP))

text:
               5.4.2018

               HR

               Službeni list Europske unije

               L 89/7

         PROVEDBENA UREDBA KOMISIJE (EU) 2018/527
   оd 28. ožujka 2018.
   o odobrenju izmjene specifikacije koja nije manja za naziv upisan u registar zaštićenih oznaka izvornosti i zaštićenih oznaka zemljopisnog podrijetla („Patata dell'Alto Viterbese” (ZOZP))
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1151/2012 Europskog parlamenta i Vijeća od 21. studenoga 2012. o sustavima kvalitete za poljoprivredne i prehrambene proizvode (1), a posebno njezin članak 52. stavak 2.,
   budući da:

               (1)

               U skladu s člankom 53. stavkom 1. prvim podstavkom Uredbe (EU) br. 1151/2012, Komisija je ispitala zahtjev Italije za odobrenje izmjene specifikacije za zaštićenu oznaku zemljopisnog podrijetla „Patata dell'Alto Viterbese”, registriranu u skladu s Provedbenom uredbom Komisije (EU) br. 159/2014 (2).

               (2)

               Budući da predmetna izmjena nije manja u smislu članka 53. stavka 2. Uredbe (EU) br. 1151/2012, Komisija je u skladu s člankom 50. stavkom 2. točkom (a) te uredbe objavila zahtjev za izmjenu u Službenom listu Europske unije
                   (3).

               (3)

               Budući da Komisiji nije dostavljen nijedan prigovor u smislu članka 51. Uredbe (EU) br. 1151/2012, izmjenu specifikacije potrebno je odobriti,

         DONIJELA JE OVU UREDBU:
   Članak 1.
   Odobrava se izmjena specifikacije objavljena u Službenom listu Europske unije povezana s nazivom „Patata dell'Alto Viterbese” (ZOZP).
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 28. ožujka 2018.

            Za Komisiju,

            u ime predsjednika,

         Phil HOGAN

            Član Komisije

      (1)  SL L 343, 14.12.2012., str. 1.

      (2)  Provedbena uredba Komisije (EU) br. 159/2014 od 13. veljače 2014. o upisu naziva u registar zaštićenih oznaka izvornosti i zaštićenih oznaka zemljopisnog podrijetla [Patata dell'Alto Viterbese (ZOZP)] (SL L 52, 21.2.2014., str. 5.).

      (3)  SL C 391, 18.11.2017., str. 14.


title: Provedbena uredba Komisije (EU) 2018/554 оd 9. travnja 2018. o izmjeni Provedbene uredbe Vijeća (EU) br. 412/2013 o uvođenju konačne antidampinške pristojbe i konačnoj naplati privremene pristojbe uvedene na uvoz keramičkih stolnih i kuhinjskih proizvoda podrijetlom iz Narodne Republike Kine

text:
               10.4.2018

               HR

               Službeni list Europske unije

               L 92/4

         PROVEDBENA UREDBA KOMISIJE (EU) 2018/554
   оd 9. travnja 2018.
   o izmjeni Provedbene uredbe Vijeća (EU) br. 412/2013 o uvođenju konačne antidampinške pristojbe i konačnoj naplati privremene pristojbe uvedene na uvoz keramičkih stolnih i kuhinjskih proizvoda podrijetlom iz Narodne Republike Kine
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) 2016/1036 Europskog parlamenta i Vijeća od 8. lipnja 2016. o zaštiti od dampinškog uvoza iz zemalja koje nisu članice Europske unije (1), a posebno njezin članak 9. stavak 5.,
   budući da:

               (1)

               Provedbenom uredbom Vijeća (EU) br. 412/2013 (2) od 13. svibnja 2013. uvedena je konačna antidampinška pristojba na uvoz keramičkih stolnih i kuhinjskih proizvoda podrijetlom iz Narodne Republike Kine.

               (2)

               Dana 10. lipnja 2017. jedan kineski proizvođač izvoznik zatražio je od Komisije izmjenu Provedbene uredbe (EU) br. 412/2013 kako bi se u njoj naveo puni naziv tog društva na engleskom jeziku kako je naveden u poslovnoj dozvoli društva. S obzirom na temeljne dokaze Komisija je prihvatila taj zahtjev.

               (3)

               S obzirom na prethodno navedeno, članak 1. stavak 2. Uredbe (EU) br. 412/2013 trebalo bi na odgovarajući način izmijeniti.

               (4)

               Ova je Uredba u skladu s mišljenjem Odbora uspostavljenog člankom 15. stavkom 1. Uredbe (EU) 2016/1036,

         DONIJELA JE OVU UREDBU:
   Članak 1.
   Članak 1. stavak 2. Provedbene uredbe (EU) br. 412/2013 zamjenjuje se kako slijedi:

      „2.   Stopa konačne antidampinške pristojbe koja se primjenjuje na neto cijenu franko granica Unije, neocarinjeno, za proizvod opisan u stavku 1. koji proizvode u nastavku navedena društva, jest sljedeća:

                  Društvo

                  Pristojba (%)

                  Dodatna oznaka TARIC

                  Hunan Hualian China Industry Co., Ltd; Hunan Hualian Ebillion China Industry Co., Ltd; Hunan Liling Hongguanyao China Industry Co., Ltd; Hunan Hualian Yuxiang China Industry Co., Ltd.

                  18,3

                  B349

                  Guangxi Sanhuan Enterprise Group Holding Co., Ltd

                  13,1

                  B350

                  CHL Porcelain Industries Ltd

                  23,4

                  B351

                  Shandong Zibo Niceton-Marck Huaguang Ceramics Limited; Zibo Huatong Ceramics Co., Ltd; Shandong Silver Phoenix Co., Ltd; Niceton Ceramics (Linyi) Co., Ltd; Linyi Jingshi Ceramics Co., Ltd; Linyi Silver Phoenix Ceramics Co., Ltd; Linyi Chunguang Ceramics Co., Ltd; Linyi Zefeng Ceramics Co., Ltd.

                  17,6

                  B352

                  Guangxi Province Beiliu City Laotian Ceramics Co., Ltd

                  22,9

                  B353

                  Društva navedena u Prilogu I.

                  17,9

                  Sva ostala društva

                  36,1

                  B999 ”

   Članak 2.
   Ova Uredba stupa na snagu sljedećeg dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 9. travnja 2018.

            Za Komisiju

            Predsjednik

         Jean-Claude JUNCKER

      (1)  SL L 176, 30.6.2016., str. 21.

      (2)  Provedbena uredba Vijeća (EU) br. 412/2013 o uvođenju konačne antidampinške pristojbe i konačnoj naplati privremene pristojbe uvedene na uvoz keramičkih stolnih i kuhinjskih proizvoda podrijetlom iz Narodne Republike Kine (SL L 131, 15.5.2013., str. 1.).


title: Provedbena uredba Komisije (EU) 2018/557 оd 9. travnja 2018. o izmjeni Provedbene uredbe (EU) br. 641/2014 u pogledu obavijesti o povećanju gornje granice za program jedinstvenih plaćanja po površini iz članka 36. stavka 4. Uredbe (EU) br. 1307/2013 Europskog parlamenta i Vijeća

text:
               11.4.2018

               HR

               Službeni list Europske unije

               L 93/1

         PROVEDBENA UREDBA KOMISIJE (EU) 2018/557
   оd 9. travnja 2018.
   o izmjeni Provedbene uredbe (EU) br. 641/2014 u pogledu obavijesti o povećanju gornje granice za program jedinstvenih plaćanja po površini iz članka 36. stavka 4. Uredbe (EU) br. 1307/2013 Europskog parlamenta i Vijeća
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1307/2013 Europskog parlamenta i Vijeća od 17. prosinca 2013. o utvrđivanju pravila za izravna plaćanja poljoprivrednicima u programima potpore u okviru zajedničke poljoprivredne politike i o stavljanju izvan snage Uredbe Vijeća (EZ) br. 637/2008 i Uredbe Vijeća (EZ) br. 73/2009 (1), a posebno njezin članak 36. stavak 4.,
   budući da:

               (1)

               Provedbenom uredbom Komisije (EU) br. 641/2014 (2) utvrđuju se pravila za primjenu Uredbe (EU) br. 1307/2013 o utvrđivanju pravila za izravna plaćanja poljoprivrednicima u programima potpore u okviru zajedničke poljoprivredne politike.

               (2)

               Uredba (EU) br. 1307/2013 izmijenjena je Uredbom (EU) 2017/2393 Europskog parlamenta i Vijeća (3), kojom je među ostalim u članku 36. stavku 4. Uredbe (EU) br. 1307/2013 državama članicama koje primjenjuju program jedinstvenih plaćanja po površini dana mogućnost da povećaju gornju granicu za program jedinstvenih plaćanja po površini.

               (3)

               S obzirom na izmjene u članku 36. stavku 4. Uredbe (EU) br. 1307/2013 potrebno je utvrditi pravila o obavijesti o povećanju gornje granice za program jedinstvenih plaćanja po površini.

               (4)

               Provedbenu uredbu (EU) br. 641/2014 trebalo bi stoga na odgovarajući način izmijeniti.

               (5)

               Mjere predviđene ovom Uredbom u skladu su s mišljenjem Odbora za izravna plaćanja,

         DONIJELA JE OVU UREDBU:
   Članak 1.
   Izmjena Provedbene uredbe (EU) br. 641/2014
   U Provedbenoj uredbi (EU) br. 641/2014 umeće se sljedeći članak 16.a:

      „Članak 16.a
      Obavijest o povećanju gornje granice za program jedinstvenih plaćanja po površini iz članka 36. stavka 4. Uredbe (EU) br. 1307/2013
      Ako država članica obavijesti Komisiju o svojim odlukama u skladu s člankom 36. stavkom 4. Uredbe (EU) br. 1307/2013, informacije koje je potrebno dostaviti Komisiji sastoje se od postotka godišnjih nacionalnih gornjih granica utvrđenih u Prilogu II. toj uredbi, nakon odbitka iznosa koji proizlazi iz primjene članka 47. stavka 1. te uredbe za svaku kalendarsku godinu od 2018. do 2020.”.

   Članak 2.
   Stupanje na snagu
   Ova Uredba stupa na snagu sedmog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 9. travnja 2018.

            Za Komisiju

            Predsjednik

         Jean-Claude JUNCKER

      (1)  SL L 347, 20.12.2013., str. 608.

      (2)  Provedbena uredba Komisije (EU) br. 641/2014 оd 16. lipnja 2014. o utvrđivanju pravila za primjenu Uredbe (EU) br. 1307/2013 Europskog parlamenta i Vijeća o utvrđivanju pravila za izravna plaćanja poljoprivrednicima u programima potpore u okviru zajedničke poljoprivredne politike (SL L 181, 20.6.2014., str. 74.).

      (3)  Uredba (EU) 2017/2393 Europskog parlamenta i Vijeća od 13. prosinca 2017. o izmjeni uredaba (EU) br. 1305/2013 o potpori ruralnom razvoju iz Europskoga poljoprivrednog fonda za ruralni razvoj (EPFRR), (EU) br. 1306/2013 o financiranju, upravljanju i nadzoru zajedničke poljoprivredne politike, (EU) br. 1307/2013 o utvrđivanju pravila za izravna plaćanja poljoprivrednicima u programima potpore u okviru zajedničke poljoprivredne politike, (EU) br. 1308/2013 o uspostavljanju zajedničke organizacije tržišta poljoprivrednih proizvoda i (EU) br. 652/2014 o utvrđivanju odredaba za upravljanje rashodima koji se odnose na prehrambeni lanac, zdravlje i dobrobit životinja te na biljno zdravstvo i biljni reprodukcijski materijal (SL L 350, 29.12.2017., str. 15.).


title: Provedbena uredba Komisije (EU) 2018/579 оd 16. travnja 2018. o izmjeni Uredbe Vijeća (EZ) br. 312/2003 u pogledu dodatne carinske kvote Unije za određene poljoprivredne proizvode podrijetlom iz Čilea

text:
                  17.4.2018

                  HR

                  Službeni list Europske unije

                  L 97/11

            PROVEDBENA UREDBA KOMISIJE (EU) 2018/579
      оd 16. travnja 2018.
      o izmjeni Uredbe Vijeća (EZ) br. 312/2003 u pogledu dodatne carinske kvote Unije za određene poljoprivredne proizvode podrijetlom iz Čilea
      EUROPSKA KOMISIJA,
      uzimajući u obzir Ugovor o funkcioniranju Europske unije,
      uzimajući u obzir Uredbu Vijeća (EZ) br. 312/2003 od 18. veljače 2003. o provedbi, za Zajednicu, carinskih odredaba utvrđenih Sporazumom o pridruživanju između Europske zajednice i njezinih država članica, s jedne strane, i Republike Čilea, s druge strane (1), a posebno njezin članak 5.,
      budući da:

                  (1)

                  Odlukom Vijeća (EU) 2017/1368 od 11. svibnja 2017. (2) Vijeće je odobrilo potpisivanje i privremenu primjenu Trećeg dodatnog protokola uz Sporazum o pridruživanju između Europske zajednice i njezinih država članica, s jedne strane, i Republike Čilea, s druge strane, kako bi se uzelo u obzir pristupanje Republike Hrvatske Europskoj uniji.

                  (2)

                  Trećim dodatnim protokolom utvrđuje se dodatna carinska kvota za puštanje u slobodni promet u Uniji određenih poljoprivrednih proizvoda podrijetlom iz Čilea.

                  (3)

                  Potrebno je izmijeniti Uredbu (EZ) br. 312/2003 kako bi se utvrdila dodatna carinska kvota.

                  (4)

                  U skladu s Odlukom (EU) 2017/1368, a posebno njezinim člankom 3., dodatna carinska kvota primjenjuje se od 1. srpnja 2013. Ova Uredba trebala bi se stoga primjenjivati od istog datuma i stupiti na snagu na dan objave.

                  (5)

                  Mjere predviđene ovom Uredbom u skladu su s mišljenjem Odbora za carinski zakonik,

            DONIJELA JE OVU UREDBU:
      Članak 1.
      Prilog Uredbi (EZ) br. 312/2003 mijenja se kako je utvrđeno u Prilogu ovoj Uredbi.
      Članak 2.
      Ova Uredba stupa na snagu na dan objave u Službenom listu Europske unije.
      Primjenjuje se od 1. srpnja 2013.

         Ova je Uredba u cijelosti obvezujuća i izravno se primjenjuje u svim državama članicama.
         Sastavljeno u Bruxellesu 16. travnja 2018.

               Za Komisiju

               Predsjednik

            Jean-Claude JUNCKER

         (1)  SL L 46, 20.2.2003., str. 1.

         (2)  SL L 196, 27.7.2017., str. 1.

         PRILOG
         U Prilogu Uredbi (EZ) br. 312/2003 dodaje se sljedeći redak:

                        „09.1944

                        0203 11 10
                        0203 12 11
                        0203 12 19
                        0203 19 11
                        0203 19 13
                        0203 19 15
                        0203 19 55
                        0203 19 59
                        0203 21 10
                        0203 22 11
                        0203 22 19
                        0203 29 11
                        0203 29 13
                        0203 29 15
                        0203 29 55
                        0203 29 59
                        1601 00
                        1602 41
                        1602 42
                        1602 49

                        Svinjsko meso, svježe, rashlađeno ili smrznuto; kobasice i slični proizvodi, od mesa, mesnih klaoničkih proizvoda ili krvi; prehrambeni proizvodi na osnovi tih proizvoda; ostali pripremljeni ili konzervirani proizvodi od mesa, mesnih klaoničkih proizvoda ili krvi (svinja)

                        1 000  tona (*1)

                        100”.

            (*1)  500 tona od 1.7.2013. do 31.12.2013. i 1 000 tona za svako razdoblje od 1.1. do 31.12. nakon toga.